<classify> WAZIRI wa Nchi, Ofi si ya Rais Utawala bora na Menejimenti ya Utumishi wa Umma, George Mkuchika ameutaka Mfuko wa Maendeleo ya Jamii Tanzania TASAF kulipa malipo ya kaya masikini kwa simu ili wakati wa mvua wasipate tabu ya kwenda umbali mrefu katika ofi si za vijiji kufuata malipo yao.Waziri Mkuchika aliyasema hayo jana wilayani Nachingwea, mkoani Lindi wakati alipokuwa akipokea taarifa kutoka kwa Katibu tawala wilayani humo wakati wa kikao kilichofanyika ofisi ya Mkuu wa Wilaya na kuhudhuriwa na viongozi wa mfuko ngazi ya Taifa, Kamati ya Ulinzi na Usalama, Watumishi wa Halmashauri na viongozi wa serikali ngazi ya mkoa.Alisema kuna umuhimu huo kwani wako wazee wenye umri wa miaka 70, 80 wakati wa mvua kukimbizana hawataweza kufika katika ofisi za vijiji na kuchukua fedha zao. Alitoa angalizo changamoto ya mitandao kwani baadhi ya vijiji mawasiliano yake yanakuwa ya shida kupatikana na kutaka waliangalie.Alisema Tasaf inafanya kazi nzuri kusaidia kaya hizo masikini kwa kuzipa miradi ya kujiongezea mapato na kubadilika kuwa wajasiriamali. Dhamira ya mfuko huo ni kusaidia vijiji vyote 127 lakini ni 69 ndivyo vinavyonufaika kwa sasa. Mkuchika aliongeza fedha za kaya masikini zisitumike vinginevyo au kuwachangisha bila ya ridhaa yao na endapo itabainika, hatua kali za kisheria zitachukuliwa dhidi yao.Mtafiti kutoka Mfuko wa Maendeleo wa Jamii Tanzania TASAF, Tumpe Likongo aliwaeleza wajumbe wa kikao hicho kuwa halmashauri za wilaya 16 ikiwemo wilaya ya Kilwa mkoani Lindi kaya masikini wanalipwa malipo yao kwa njia ya mtandao wa simu kwa majaribio.Alisema majaribio hayo yakionesha mazuri, basi itaendelezwa katika halmashauri nyinginezo na kuongeza dhamira kuwafikia walengwa wote kwa kupata malipo kwa wakati unaotakiwa .Mratibu wa Tasaf Halmashauri ya wilaya ya Nachingwea, James Mbakile alimweleza waziri huyo kuwa katika Tasaf awamu ya tatu, mamlaka hiyo ilipokea jumla ya Sh 5,008,406,891.2. Alisema Sh 4,388,838,870 zililipwa kwa walengwa kaya masikini, wilayani humo na ilipokea fedha za usimamizi wilaya Sh 458,411,823.2, kata 43,074,479 na vijiji Sh 118,086,718.8.  <topic>: KITAIFA 